O‘zbekistonda 292 ming gektar yer maydonida chigirtkalar tarqalgani aniqlandi

Qayd etilishicha, O‘zbekistonda 200 dan ortiq chigirtka turi mavjud. 2022 yilda respublika bo‘yicha zararli chigirtkalar tarqalishi mumkin bo‘lgan 580,3 ming gektardan ortiq maydonda kimyoviy ishlov o‘tkazilishi rejalashtirilgan.
Bugungi kungacha mamlakat hududida 292,6 ming gektar maydonda chigirtkalar tarqalganligi aniqlangan. 284,0 ming gektar maydonda kimyoviy ishlovlar o‘tkazilgan. 
Bildirilishicha, shu paytga qadar Qashqadaryo, Surxondaryo, Jizzax, Qoraqalpog‘iston Respublikasi, Samarqand, Navoiy, Sirdaryo, Buxoro, Andijon, Xorazm, Namangan, Farg‘ona viloyatlari hududida kimyoviy ishlovlar o‘tkazildi.
Bundan oldin Qashqadaryoning ayrim hududlarida dalalarni chigirtka bosgani aytilgandi. 
Chigirtkalar mahalliy va Marokash turiga oid bo‘lib, mahalliy chigirtka ekinlarga xavf solmaydi. Marokash chigirtkasiga qarshi mavsumda uyg‘unlashgan himoya chora-tadbirlari o‘tkazib kelinadi.